Case ID: 1129363
Sentence 144: Əlimdə olan dəmir tutacaqlı süpürgəni isə həmin yerə tulladım və oradan çıxıb getdim
 Birinci instansiya məhkəməsində isə özünü CM-in 221.3-cü maddəsi ilə elan olunmuş ittiham üzrə təqsirli bildiyini, xx xxxxxx 2019-cu il tarixdə dostları ilə birlikdə «Beynəlxalq Bank»ın arxa tərəfində yerləşən yeməkxanada yemək yediyini, təxminən saat 23 radələrində yeməkxanadan çıxıb yaşadığı evə getmək istədiyini, taksi fəaliyyəti ilə məşğul olan tanışı İlhama zəng edib yaşadığı evinə aparmasını söylədiyini, təxminən 10-15 dəqiqə sonra İlhamın onun yanına gəldiyini, İlhamın onu yaşadığı evə aparan zaman benzinin az olduğunu söylədiyini və avtomobilə benzin doldurmaq üçün «xxxx» yanacaqdoldurma məntəqəsinə sürdüyünü, yanacaqdoldurma məntəqəsinin həyətinə daxil olduqda iş yoldaşının Rəşidin üstünə qışqıraraq onu danladığını gördüyünü, İlhamın benzin doldurmaq üçün avtomobili saxladığını, Rəşidin də avtomobilə benzin doldurmaq üçün onlara yaxınlaşdığını, həmin vaxt avtomobildən düşmədiyini, İlhamın avtomobildən düşərək Rəşidə 2 manat pul verdiyini və benzin doldurmasını söylədiyini, Rəşidə benzin dolduran zaman «sən nə üçün səni danlayan oğlanın cavabını vermirsən» dediyini, Rəşidin də ona «sən bizim işimizə qarışma» dediyini, nalayiq söz işlədərək Rəşidə «sən o sözlərə layiqsən elə» deyərək cavab verdiyini, Rəşidin də ona nalayiq söz işlətdiyini, buna görə Rəşidlə aralarında mübahisə yarandığını, avtomobildən yerə düşüb bir dəfə yumruqla Rəşidin baş nahiyəsindən vurduğunu, bundan sonra İlhamın onu avtomobilə əyləşdirdiyini və avtomobili sürdüyünü, avtomobili saxlatdırdığını və Rəşidə irad tutmaq üçün yerə düşdüyünü, bu zaman Rəşid yanında olan dəmir tutacaqlı süpürgəni əlinə götürdüyünü gördüyünü, süpürgəni Rəşidin əlindən alıb onun dəmir tutacağı ilə bir neçə dəfə onun kürək nahiyəsindən vurduğunu, İlhamın və adını bilmədiyi Rəşidin iş yoldaşının onları aralaşdırdıqlarını, əlində olan dəmir tutacaqlı süpürgəni isə həmin yerə tulladığını, bundan sonra İlhamın idarə elədiyi avtomobilə əyləşib yaşadığı evə getdiyini, hadisə vaxtı Rəşidənalayiq söyüşlər söydüyünü, hadisə zamanı zamanı Rəşidin onu vurmadığını, ona heç bir xəsarət yetirmədiyini hadisədən əvvəl spirtli içki içmədiyini bildirmişdir.